கேள்வி: எம். கேவியஸ் - அரசியல் குறித்து விரிவாக சொல்லுங்கள்.
பதில்: 1993-ஆம் ஆண்டில், அப்போதைய ஆளும் கூட்டணியான பாரிசான் நேசனல் கூட்டணியின் ஓர் உறுப்புக் கட்சியான மக்கள் முற்போக்கு கட்சியின் (''People's Progressive Party'') தலைவரானார். மேலும் இன்றுவரை அந்தக் கட்சியில் நீண்ட காலம் பணியாற்றிய தலைவரும் ஆவார். பல ஆண்டுகளாக மக்கள் முற்போக்கு கட்சிக்குள் இருந்து வந்த உட்கட்சிப் பூசல்களைக் கலைந்து; அந்தக் கட்சியை வலுவாக நிலைநிறுத்தியதற்காகப் புகழ் பெற்றார். 1988 முதல் 1993 வரையில் பாரிசான் நேசனல் கூட்டணியில் PPP மக்கள் முற்போக்கு கட்சியின் உறுப்பினர் பதவி இடைநிறுத்தம் செய்யப்பட்டது. இவர் கட்சியை மறுசீரமைக்கத் தொடங்கினார்; மற்றும் 1994-இல் அந்தக் கட்சியை மீண்டும் பாரிசான் நேசனல் கூட்டணிக்குள் கொண்டு வந்தார்.